# Likumprojekts

**Grozījumi Reģionālās attīstības likumā**

Izdarīt Reģionālās attīstības likumā (Latvijas Republikas Saeimas un Ministru Kabineta Ziņotājs, 2002, 9.nr.; 2003, 2., 6.nr.; 2005, 8.nr.; 2006, 15.nr.; 2007, 12., 24.nr.; 2009, 1.nr.; Latvijas Vēstnesis, 2010, 43., 205.nr.; 2011, 173.nr.) šādus grozījumus:

1. Izteikt 4.panta 4.punktu šādā redakcijā:

„4) papildinātības princips — valsts reģionālajā politikā noteiktās prioritātes finansē no valsts budžeta ar pašvaldību, ārvalstu finanšu palīdzības, juridisko un fizisko personu maksājumu, tai skaitā ziedojumu, līdzdalību; plānošanas reģionu un vietējo pašvaldību līmenī noteiktās prioritātes finansē no attiecīgās pašvaldības budžeta ar valsts, ārvalstu finanšu palīdzības, juridisko un fizisko personu maksājumu, tai skaitā ziedojumu, līdzdalību, turklāt dažādu līmeņu reģionālās attīstības atbalsta finansējumi ir savstarpēji papildinoši un neaizstāj cits citu.”.

1. Izteikt 14.panta 5.punktu šādā redakcijā:

„5) nosaka teritorijas attīstības indeksa aprēķināšanas un tā vērtību publicēšanas kārtību”.

1. Izslēgt V nodaļu.

4. Papildināt pārejas noteikumus ar 19., 20. un 21.punktu šādā redakcijā:

„19. Projekta pieteikuma kritērija par īstenošanas vietu, kas atrodas īpaši atbalstāmajā teritorijā, vērtēšanā tiek ņemts vērā īpaši atbalstāmās teritorijas statuss, kas apstiprināts līdz 2012.gada 31.decembrim.

20. Līdz šā likuma 14.panta 5.punktā minēto noteikumu spēkā stāšanās dienai ir piemērojami Ministru kabineta 2010.gada 25.maija noteikumi Nr.482 „Noteikumi par teritorijas attīstības indeksa aprēķināšanas kārtību un tā vērtībām”.

21. Ministru kabinets līdz 2014.gada 30.jūnijam izdod šā likuma 14.panta 5.punktā minētos Ministru kabineta noteikumus.”.

Iesniedzējs:

Vides aizsardzības un

reģionālās attīstības ministrs E.Sprūdžs

Vīza:

Valsts sekretārs A.Antonovs

10.06.2013. 12:00

234

M.Kamoliņa

66016768, [Maija.Kamolina@varam.gov.lv](mailto:Maija.Kamolina@varam.gov.lv)

Z.Hermansons

66016725, [Zintis.Hermansons@varam.gov.lv](mailto:Zintis.Hermansons@varam.gov.lv)